ร้านนี้เป็นร้านที่หลายคนแนะนำให้ลองมาทานถ้าได้มาเที่ยวสวนผึ้ง จ.ราชบุรีนะครับ ที่จอดหายากนะครับ โดยเฉพาะช่วงเวลาอาหาร เพราะต้องจอดตามริมถนนและมีลูกค้ามาทานเยอะพอสมควร ถ้ามาช่วงคนเยอะต้องรออาหารพอสมควรนะครับ เพราะแต่ละโต๊ะจะมากันเป็นกลุ่มใหญ่ อาหารจะเป็นอาหารไทย รสชาติก็พอใช้ได้นะครับ สำหรับผมถือว่าไม่ได้มีเมนูไหนเด่นเป็นพิเศษ อาจเป็นเพราะผมสั่งไม่โดนเมนูเด็ดก็ได้นะครับ ปลากระพงทอดน้ำปลาจะออกหวานๆ ข้าวผัดจานละ 150 บาท ให้มาเยอะมากจนต้องห่อกลับบ้านทานได้อีกมื้อเลย ไข่เจียว 70 บาทสำหรับเด็กๆก็รสชาติพอได้ครับทานกันไม่หมดเพราะให้เยอะอีกเหมือนกัน ถ้าให้เลือกเมนูที่ชอบผมเลือก ไข่ห่อแกงพะแนงหมูนะครับ อร่อยดีครับ ส่วนน้ำมะพร้าวรสชาติออกจืดเล็กน้อยครับ โดยรวมผมว่าธรรมดานะครับเพราะผมคาดหวังไว้เยอะสำหรับมื้อแรกที่สวนผึ้ง อาจเป็นเพราะมีอีกหลายเมนูที่ไม่ได้สั่งเพราะเด็กๆทานไม่ได้ครับ อาจจะต้องรอเพื่อนๆท่านอื่นมารีวิวร้านนี้อีกทีนะครับ